Ləqəbi "İKA"dır

Ləqəbi "İKA"dır — 1997-ci il Azərbaycan istehsalı dram janrında film.

 Məzmun 
Film SSRİ Dövlət Təhlükəsizlik Komitəsi əməkdaşlarının 1953–1990-cı illərdəki fəaliyyətindən, 1990-cı il yanvarın 20-də Bakıda baş vermiş faciəli hadisələrin təşkilində bu komitənin bilavasitə iştirakından bəhs edir.

 Film haqqında 
 Film rejissor Teymur Bəkirzadənin kinoda son işidir.
 Filmdə sənədli kadrlardan istifadə edilmişdir.
 Çəkiliş vaxtı səhvən İran sərhədi 25 km keçilmişdi. Xəbərdarlıqdan sonra çəkiliş vertolyotu geri qayıtdı.
 Kütləvi səhnələrin birində Prişibdə yaşayan malakanlar iştirak etmişlər.
 Filmin çəkilişinə Ramanadakı hərbi hissənin paraşütçüləri köməklik göstəriblər.
 "Ürək yaddaşı" adlanan ədəbi ssenarini rejissor Vaqif Mustafayev 90-cı il hadisələri zamanı yazıb, amma öz ssenarisinə quruluş vermək fikrində olmayıb. Ssenarini Teymur Bəkirzadə bəyənmişdi. Filmin çəkilişlər tamamlansa da, Teymur Bəkirzadənin qəflətən dünyasını dəyişməsi yaradıcı heyəti çaşqın vəziyyətə salır. Film 1997-ci ilə qədər kinostudiyanın arxivində yatır. Bunun səbəbləri arasında maliyyə məsələləri də var idi. Amin Novruzov "Özgə vaxt" filminin aşkarlanması üçün Minskə (Belorusiya) gedir. O, orada "Belarusfilm" kinostudiyasının direktoru ilə danışıqlar apararaq "Ləqəbi "İka"dır" filminin montaj və səsləndirilməsi üçün kömək istəyir. Amin Novruzov: "Direktor xahişimə biganə qalmadı. Tapşırdı ki, filmi videolentə yazıb gətirsəm nazirliyə təqdim edər, bəyənilərsə müştərək şəkildə filmin tamamlanmasına köməklik göstərərlər". Nazir filmi bəyənir və filmin tamamlanma işləri "Belarusfilm"də başa çatdırılır.
 Amin Novruzov: "Rejissor Teymur Bəkirzadə çəkiliş zamanı ssenaridəki finalı dəyişdirib. Belə ki, son səhnədə qəhrəman ayaqyoluna gedir, sonrakı səhnədə qapı açılarkən orda heç kim olmur və bu zaman da unitazdan suyun sürətli şəkildə axması göstərilir. Məna belə çıxırdı ki, qəhrəman həm burdadır, həm heç yerdə. Bu ədəbi ssenaridə olan sonluq idi. Rejissor ssenarisində isə oğul atasının təkidi ilə onun yolunu davam etdirir, məcburən çekist olur. 20 yanvar hadisələrində rol oynayır. Vaxt gəlir, ata çıxılmaz vəziyyətə düşdüyü üçün özünü öldürür. Filmin sonunda oğul da atası kimi özünü güllələyir"Ulduzə Qaraqızı, "Ləqəbi "İka"dır – Arxivdə yatan film necə "dirildi"?, Ekspress qəzeti, 02.06.2007, səh. 18
 Rus dilində olan film Space Televiziyası tərəfindən dublyaj olunub.

 Festivallar və mükafatlar 
 1)1997-ci ildə Minskdə (Belarus) "Listopad" beynəlxalq kinofestivalı
 Filmə MDB Ölkələrinin İcraiyyə Komitəsinin Prizi verilmişdir.
 Quruluşçu rejissor və quruluşçu operator Amin Novruzova operator sənətində və rejissorluqda yüksək professionallığa görə Diplom verilmişdir.

 2)2002-ci ilin avqust ayında Bakıda "Araz" kinoteatrında keçirilmiş "Bizim Naməlum Kino" festivalı
 Quruluşçu operator Amin Novruzova bədii filmdə uğurlu işinə görə Pul Mükafatı verilmişdir.

 Filmin heyəti 

 Film üzərində işləyənlər 
 Ssenari müəllifi: Vaqif Mustafayev
 Quruluşçu rejissorlar: Teymur Bəkirzadə, Amin Novruzov
 Quruluşçu operator: Amin Novruzov
 Quruluşçu rəssam: Mayis Ağabəyov
 Bəstəkar: Aqşin Əlizadə
 Montaj edən: Valentina İvanova, Esmira İsmayılova
 Geyim rəssamı: Vaqif Mustafayev
 Qrim rəssamı: Telman Yunusov
 Səs operatoru: Gernard Basko, Teymur Abdullayev, Vitali Metko
 Rejissor qrupu: Murad Məlikov, Yusif Əlizadə, Zaur Novruzov, Səhiyəddin Həsənov, Aydın Mahmudbəyov
 Dekor rəssamı: Elyaz Səfərov
 Fotoqraf-rəssam: Pərviz Quliyev
 Operator qrupu: Kamal Məlikov, Sahib Səfərov, Fuad Cabbarov
 Səs operatoru assistenti: Bəkir Bəkirzadə
 Montaj üzrə assistent: İrina Aksenenko
 Geyim üzrə assistent: Afət Məmmədova
 Geyimçi: Sofa Hüseynova
 İşıqçı: Akif Rəhimov, Eldar Muradov, Həsən Sultanov
 Texnik: Sahib Səfərov
 Rəng quraşdırıcısı: Əminə Cəfərova, Tamara Yerxova
 Quraşdırılmış səhnələrin operatoru: Valentin Şvetsov
 İnzibatçı: Arif Kərimov, Eyyub Məmmədov, Nəmxuda Usubəliyev, Məryəm Nuriyeva, İnessa Safronova, Çingiz Əliyev
 Redaktor: Yelena Deniseviç
 Filmin direktoru: Azər Quliyev, Arif Səfərov, Faiq Əliyev, Valentin Deniseviç
 Prodüser: Cəsarət Quliyev

 Rollarda 
 Andrey Bubaşkin — "İKA"
 Vadim Lobanov — Sergey Sergeyeviç
 Ovazklıç Şarlıyev — Bakıcan
 Oksana Kaliberda — Nadya
 Lyudmila Duxovnaya — Klara Şagenovna
 Rafiq "Lapa" — Rudolf Nikolayeviç
 Aleksey Buldakov — baba
 Tamara Mujenko — nənə
 Rafiq Əliyev
 Murad Məlikov
 Yuri Rjov
 Nəriman Axundov
 Yusif Əlizadə
 Rafiq Qasımov
 Kazım Abdullayev — agent

 İstinadlar 

 Mənbə 
 Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 362; 372.

 Xarici keçidlər 
 Facebook-da filmi izlə 

Kateqoriya:1997-ci ilin Azərbaycan filmləri
Kateqoriya:1997-ci ilin Belarus filmləri
Kateqoriya:Dram filmləri
Kateqoriya:Rusca filmlər
Kateqoriya:İsmayıllıda çəkilən filmlər
Kateqoriya:Teymur Bəkirzadənin filmləri
Kateqoriya:Mükafat alan Azərbaycan filmləri